Antreprenorul român așteaptă mai multă stabilitate fiscală din partea noilor parlamentari. "În ultimii ani salariul minim a fost crescut din pix".
Constanţa a fost reprezentată în perioada 2016-2020 de 16 parlamentari. Nicu Giaca, antreprenor, ştie că orice cheltuială în plus adusă de noi decizii guvernametale îi poate afecta afacerea. El așteaptă mai multă stabilitate fiscală. Acum, la alegerile parlamentare s-au înscris în cursă 244 de candidați.
Antreprenorul român vrea multe de la stat, dar parcă cel mai mult își dorește stabilitate. Nicu Giaca are o afacere în Constanța. Spune că cel mai mult l-au dat peste cap schimbările mult prea dese ale legilor. Acum, știe exact ce așteaptă de la cei care îi cer votul: predicti-bilitate.Nicu Giaca, antreprenor: "În ultimii patru ani de zile salariul minim a fost crescut din pix. Noi a trebuit să mărim salariile de la o lună la alta fără a fi anunţaţi în prealabil, fără a putea să ne facem bugetul cum ar fi normal."Nicu Giaca are o cofetărie pe care a deschis-o în 2013. În timpul pandemiei s-a axat pe delivery. Cu toate acestea, cifra de afaceri a scăzut cu peste jumătate. Acum, firma mai are patru angajați. Schimbarea caselor de marcat l-a dat și mai mult peste cap.Nicu Giaca, antreprenor: "Pentru o companie mică contează orice cheltuială în plus. Compania mea a fost afectată de necesitatea schimbării casei de marcat acum 2-3 ani de zile. Am fost obligaţi să schimbăm casa de marcat cu un cost detul de mare, aproximaiv 1.200 lei.""Ne-au crescut şi costurile cu contractul de service al casei de marcat şi astfel a trebuit să scoatem din buzunar bani mai mulţi. Conectarea cu serverele ANAF nu s-a întâmplat nici până în ziua de astăzi."Firmele din Constanța au realizat, în 2018, un profit total de 2,3 miliarde lei. Adică peste jumătate de miliard de euro. Business-urile locale, puse pe picioare de constănțeni, lipsesc însă din topul companiilor.